b"\n_START_ARTICLE_\nEsgl\xc3\xa9sia de Sant Antoni de P\xc3\xa0dua (Horta-Guinard\xc3\xb3)\n_START_SECTION_\nHist\xc3\xb2ria\n_START_PARAGRAPH_\nPel mateix afany de dotar de serveis el barri, els ve\xc3\xafns van voler tenir una parr\xc3\xb2quia m\xc3\xa9s a prop, ja que els feligresos havien d'anar a l'esgl\xc3\xa9sia del Carmel o d'Horta. Montserrat de Casanovas els va cedir un terreny al carrer Verdi i Adolf Florensa es va encarregar tamb\xc3\xa9 del projecte i la construcci\xc3\xb3 d'una esgl\xc3\xa9sia._NEWLINE_Es va inaugurar el 1927. Tenia l'aspecte d'esgl\xc3\xa9sia marinera, segons deien aquells ve\xc3\xafns. Els primers dies de la guerra civil espanyola va resultar cremada i quasi totalment destru\xc3\xafda i posteriorment va ser reconstru\xc3\xafda pel mateix Florensa._NEWLINE_Moss\xc3\xa8n Josep Bund\xc3\xb3 va ser el primer rector de la parr\xc3\xb2quia durant molts anys."